Blondies met rooibos en gekaramelliseerde neute - Goeie Huishouding
Tuis » Recipes » Koeke en Gebak » Blondies met rooibos en gekaramelliseerde neute
Blondies met rooibos en gekaramelliseerde neute
365 g bruinsuiker
270 g witsjokolade
100 g gemengde, geroosterde, ongesoute neute
100 g rou pistachioneute
125 ml bosbessies, fyngekap
Voorverhit die oond tot 180 °C. Smeer en voer ’n 23 cm x 23 cm-pan uit.
Laat vier van die rooibosteesakkies in 80 ml kookwater trek.
Room die botter en suiker tot lig en donserig.
Sny die vanieljepeul in die helfte deur, skraap die saadjies uit en voeg dit by die bottermengsel. (Hou die peul vir ’n ander gebruik.) Voeg die eiers by en klop goed.
Meng die helfte van die meel by, haal die teesakkies uit die kookwater en voeg die vloeistof by die beslag. Meng goed.
Kap 180 g van die wit sjokolade in splinters en voeg dit saam met die gemengde neute by die orige meel. Voeg dié mengsel by die beslag en meng goed. (Dit maak dat die sjokolade en neute in die beslag vassit en nie tot op die bodem van die pan afsak nie.) Skep dit in die voorbereide pan en bak vir 16 minute.
Berei die bolae voor terwyl die blondies bak. Kap die pistachioneute rofweg op. Meng die rooibosteestokkies van die orige teesakkie met die strooisuiker en orige kookwater. Wanneer die suiker opgelos is, voeg die pistachioneute by en meng goed.
Skep die pistachioneute uit die suikerwater en plaas dit op ’n silikoonmatjie. Bak dit in die oond by 200 °C vir 5 tot 8 minute of totdat die neute gekaramelliseer is. Laat afkoel.
Wanneer die blondies gaar is, laat dit vir 10 minute afkoel voordat jy dit uit die pan haal en sny.
Smelt die orige 90 g sjokolade en bedruip die blondies daarmee. Strooi die gekaramelliseerde pistachioneute en bosbessies bo-oor.